รัฐบาลไทย-ข่าวทำเนียบรัฐบาล-ก.อุตฯ เตรียมดัน “ผ้าไหมไทยร่วมสมัย” บุกตลาดโลก เล็งเจาะกลุ่มคนรุ่นใหม่-วัยทำงาน พร้อมดึงอัตลักษณ์และดีไซน์ใส่ในสินค้า เพิ่มความหรูหรา ใส่แล้วดูแพง
วันอาทิตย์ที่ 4 มิถุนายน 2566
04/06/2566
ก.อุตฯ เตรียมดัน “ผ้าไหมไทยร่วมสมัย” บุกตลาดโลก เล็งเจาะกลุ่มคนรุ่นใหม่-วัยทํางาน พร้อมดึงอัตลักษณ์และดีไซน์ใส่ในสินค้า เพิ่มความหรูหรา ใส่แล้วดูแพง
กระทรวงอุตสาหกรรม ชูอัตลักษณ์ความเป็นไทยผสานลวดลายประณีตสวยงามลงใน “ผ้าไหมไทยร่วมสมัย” วางตลาดระดับพรีเมี่ยม เน้นความหรูหราและคุณภาพสูง (Premium & High Quality) เจาะกลุ่มคนรุ่นใหม่-วัยทํางาน
กระทรวงอุตสาหกรรมชูอัตลักษณ์ความเป็นไทยผสานลวดลายประณีตสวยงามลงใน“ผ้าไหมไทยร่วมสมัย”วางตลาดระดับพรีเมี่ยมเน้นความหรูหราและคุณภาพสูง(Premium & High Quality)เจาะกลุ่มคนรุ่นใหม่-วัยทํางานเผยปี2565ทํารายได้จากสินค้าผ้าไหมเพิ่มมากขึ้นกว่าร้อยละ50พร้อมเตรียมเจรจาเชื่อมโยงการผลิต–การตลาดบินตรงสู่ประเทศเกาหลีใต้ญี่ปุ่นอิตาลีหวังสร้างตลาดใหม่จากผ้าไหมไทยในต่างประเทศ!
นางสาวณัฏฐิญาเนตยสุภารองปลัดกระทรวงอุตสาหกรรมเปิดเผยว่ากระทรวงอุตสาหกรรมได้มอบหมายให้สถาบันพัฒนาอุตสาหกรรมสิ่งทอ(สสท.)หน่วยงานเครือข่ายของกระทรวงอุตสาหกรรมให้ดําเนินการยกระดับพัฒนาอุตสาหกรรมสิ่งทอและผ้าพื้นเมืองตามยุทธศาสตร์กระทรวงอุตสาหกรรมในการเสริมสร้างศักยภาพของภาคอุตสาหกรรมให้เติบโตและเข้มแข็งผ่านโครงการพัฒนาผลิตภัณฑ์สิ่งทอด้วยการออกแบบเชิงอัตลักษณ์ทางวัฒนธรรมสู่อีสานแฟชั่นโดยเริ่มดําเนินการมาตั้งแต่ปี2562-2565เกิดผ้าไหมมัดหมี่ลวดลายใหม่กว่า122ลายรวมทั้งเสื้อผ้ากระเป๋ารองเท้าและเครื่องประดับ(Accessories)อีกกว่า108ผลิตภัณฑ์ทําให้ผู้ประกอบการสามารถนําไปผลิตและจําหน่ายในเชิงพาณิชย์ได้จริงสร้างโอกาสทางการตลาด  ในผลิตภัณฑ์ผ้าไหมแบบใหม่และมีการขยายกลุ่มตลาดใหม่นอกจากนี้ยังได้มีการพัฒนาผู้ประกอบการผ้าไหมและผู้ที่เกี่ยวข้องธุรกิจผ้าพื้นเมืองในพื้นที่ภาคตะวันออกเฉียงเหนือกว่า1,618คนสร้างรายได้สร้างงานให้ชุมชนรวมทั้งสร้างโอกาสทางการตลาดและสร้างยอดขายในประเทศกว่า6,635,456บาท(เฉพาะผลิตภัณฑ์ที่พัฒนาใหม่)
สําหรับโครงการพัฒนาผ้าไหมไทยร่วมสมัย(Premium Thai Silk)ประจําปี2566ยังคงมุ่งเน้นการพัฒนาเทคนิคการผลิตผ้าไหมในรูปแบบใหม่ที่มีมูลค่าเพิ่มมากกว่าร้อยละ50ให้กับผ้าไหมแพรวาผ้าไหมขิดผ้าไหมยกดอกผ้าไหมมัดหมี่ผ้าไหมบาติกและผ้าไหมแต้มโดยการสร้างภาพลักษณ์ให้ผลิตภัณฑ์มีความหรูหราและคุณภาพสูง(Premium & High Quality)มีลวดลายที่ประณีตสวยงาม(story-material-look & feel)ขณะเดียวกันมุ่งยกระดับผลิตภัณฑ์ผ้าไหมไทยในระดับพรีเมี่ยมด้วยการสร้างและนําเสนออัตลักษณ์ความเป็นไทยลงบนผืนผ้าให้เป็นที่รู้จักในต่างประเทศ
“แนวทางการพัฒนาในปีนี้เรามีเป้าหมายพัฒนาผลิตภัณฑ์ให้ได้จํานวน24ผลิตภัณฑ์โดยเน้นการออกแบบและผลิตผ้าไหมร่วมสมัยแบบใหม่ผสมผสานการใช้ทุนทางวัฒนธรรมและแนวโน้มของตลาดควบคู่กับการพัฒนาการผลิตและการนําเทคนิคใหม่ๆเข้าไปใช้ในการทอผ้าไหมนอกจากนี้เรายังมีการยกระดับผู้ประกอบการสิ่งทออีกจํานวน8รายให้มีขีดความสามารถในการแข่งขันมากขึ้นทั้งในด้านการออกแบบและการพัฒนาเทคโนโลยีการผลิตการแปรรูปสินค้าและการตลาดที่สามารถเข้าถึงกลุ่มคนรุ่นใหม่วัยทํางานได้เพราะเราเชื่อว่าผ้าไหมไทยไม่ได้มีไว้สําหรับผู้สูงอายุหรือวัยผู้ใหญ่เท่านั้นแต่คนรุ่นใหม่วัยทํางานก็สามารถสวมใส่ได้เช่นกันหากมีการนําอัตลักษณ์ทางวัฒนธรรมมาออกแบบให้ทันสมัยสวยงามก็จะเป็นที่ต้องการของตลาดทั้งในประเทศและต่างประเทศโดยในปี2566มีเป้าหมายในการขยายตลาดสู่ต่างประเทศเช่นเกาหลีใต้ญี่ปุ่นอิตาลี”นางสาวณัฏฐิญากล่าว
ทั้งนี้กลุ่มเป้าหมายของการพัฒนาอุตสาหกรรมสร้างสรรค์สาขาสิ่งทอเครื่องนุ่งห่มและผ้าไหมพื้นเมืองยังคงเป็นกลุ่มผู้ประกอบการกลุ่มวิสาหกิจชุมชนในพื้นที่ภาคตะวันออกเฉียงเหนือได้แก่จังหวัดขอนแก่น:กลุ่มผ้าไหมมัดหมี่ย้อมสีธรรมชาติบ้านหนองหญ้าปล้อง(ผ้าไหมอีรี่มัดหมี่)วิสาหกิจชุมชนผ้าไหมมัดหมี่บ้านหัวฝาย(ผ้าไหมแต้ม)จังหวัดนครราชสีมา:กลุ่มหัตถกรรมผ้าไหมบ้านดู่(ผ้าไหมมัดหมี่)จังหวัดหนองบัวลําพู:กลุ่มทอผ้าแม่เอื้อมคําbyเมเม่(ผ้าไหมขิด)จังหวัดกาฬสินธุ์:กลุ่มสตรีสหกรณ์บ้านโพนแพรวา(ผ้าไหมแพรวา)และจังหวัดสุรินทร์:กลุ่มสตรีทอผ้าไหมลายยกดอกบ้านดู่นาหนองไผ่และกลุ่มจันทร์หอม(ผ้าไหมยกดอก)